**Apateizmus** je apatický postoj voči existencii alebo neexistencii boha či bohov. Podstatou je to viac životný postoj ako presvedčenie či viera. Apateista je niekto, kto sa nezaujíma o akceptovanie alebo odmietnutie akýchkoľvek tvrdení, že boh existuje alebo neexistuje. Existencia boha/bohov apateistom nie je odmietnutá, ale považuje sa za irelevantnú.

Vedec a filozof Ian von Hegner tvrdil, že apateizmus je alternatíva k presvedčeniam a postojom ako sú teizmus, ateizmus a agnosticizmus, s dopadmi, ktoré sa v moderných filozofických diskusiách prehliadajú. Filozof Trevor Hedberg označoval apateizmus ako „nezmapované teritórium vo filozofii náboženstva."

Nastavenie
----------

Apateizmus považuje otázku existencie alebo neexistencie božstiev v akokoľvek smere za v zásade irelevantnú. Táto pozícia by nemala byť chápaná ako skeptický postoj u ateistov či agnostikov, ktorý pochybuje o existencii božstiev alebo o tom, či môžeme o nich čokoľvek vedieť.

Existencia božstiev nie je odsunutá na okraj z morálnych či epistemických dôvodov — za nepotrebnú je považovaná z demokratických a existenciálnych dôvodov. Je to univerzalizácia základného demokratického princípu, že neexistujú ľudia prvej a druhej kategórie a že medzi ostatnými druhmi a bytosťami (vrátane hypotetických božstiev alebo mimozemšťanov kdekoľvek vo vesmíre) sú ľudia na rovnakej úrovni. Preto existencia božstiev nie je jedna z takzvaných veľkých otázok života.

Dejiny
------

Termín apateizmus zaviedol v roku 2001 Robert Nash.

Uvažovanie a argumentácia
-------------------------

### Irelevancia

Apateisti môžu zastávať názor, že aj keby bola existencia a legitimita boha/božstiev dokázaná, nezáležalo by na tom; preto to, či vôbec nejaké a ktoré z nich reálne existuje nemá význam a diskusia o tom nemá žiaden zmysel. Tento prístup je podobný praktickému ateizmu.

### Nezáujem

Apateista nemusí mať záujem o debatu o bohu jednoducho z dôvodu nezáujmu o tému.

### Morálnosť

Tento apateistický argument hovorí, že morálka nepochádza od Boha. Preto či boh existuje alebo nie, morálka je bez vzťahu k tejto otázke a preto je existencia boha irelevantná.

Podobné postoje
---------------

### Apatetický agnosticizmus

Apatetický agnosticizmus tvrdí, že žiaden rozsah a stupeň debaty nedokáže potvrdiť ani vyvrátiť existenciu jedného či viacerých božstiev, a ak jedno alebo viaceré existujú, nezdá sa, že by sa zaujímali o osud ľudstva; preto má ich existencia minimálny až žiadny dopad na ľudské záležitosti a nemala by sa teda tejto otázke venovať pozornosť.

### Praktický ateizmus

*Bližšie informácie v hlavnom článku: Praktický ateizmus*
Spôsob, akým by mal človek žiť svoj život s nevšímavosťou k otázke boha či bohov. Na rozdiel od apateizmu však nevníma otázku ich existencie/neexistencie ako irelevantnú.

Pozri aj
--------

* Praktický ateizmus
* Tvorca v budhizme
* Indiferentizmus
* Nonteizmus
* Postkresťanstvo
* Post-teizmus

Referencie
----------

1. 1 2  Sean Phillips. *Apatheism: Should we care whether God exists?* [online]. nooga.com, November 7, 2013. Dostupné online. Archivované 2017-08-05 z originálu.
2. ↑  Austin Cline. *What Is an Apatheist?* [online]. July 16, 2017. Dostupné online.
3. 1 2 3 4  VON HEGNER, Ian. Gods and Dictatorships: A Defence of Heroical Apatheism. *Science, Religion & Culture*, July 29, 2016. Dostupné online [cit. 2018-10-14]. DOI: 10.17582/journal.src/2016/3.1.31.48.
4. ↑  Jonathan Rauch. *Let it Be* [online]. May 2003. Dostupné online.
5. ↑  Robert J. Nash, *Religious Pluralism in the Academy: Opening the Dialogue* (2001)
6. ↑  Kimberly Winston. *Academic, activist or apatheist: What kind of unbeliever are you?* [online]. washingtonpost.com, June 9, 2014. Dostupné online.
7. ↑  John Tyrrell. *Commentary on the Articles of Faith* [online]. 1996. Dostupné online. Archivované 2007-08-07 z originálu.
8. ↑  Austin Cline. *Agnosticism for Beginners - Basic Facts About Agnosticism and Agnostics* [online]. March 8, 2017. Dostupné online.
9. ↑  ZDYBICKA, Zofia J.. *Universal Encyclopedia of Philosophy*. [s.l.] : Polish Thomas Aquinas Association, 2005. Dostupné online.
10. ↑  Austin Cline. *Definition of Practical Atheist* [online]. July 2, 2017. Dostupné online.

* *Tento článok je čiastočný alebo úplný preklad článku Apatheism na anglickej Wikipédii.*

Externé odkazy
--------------

* "Let It Be: Three Cheers for Apatheism
* Apatheism, Allognosticism, and the American Religious Landscape
* Apatheism defined on Atheism.about.com
* ABC New Radio: wordwatch, Apatheism
* Apathetic Agnostics